procesaur/Wiki.mk huggingface dataset:
Меѓународно здружение за воздушен превоз

Меѓународно здружениое за воздушен превоз (|International Air Transport Association, IATA) — меѓународна група на авиопревозници се седиште во Монтреал, Канада, каде што исто така е сместена и централата на меѓународната цивилна организација за воздухопловство. Главната цел на оваа организација е да им помага на авиопревозниците да ја усогласуваат нивната ценовна програма со другите авиопревозници. Генерален директор на организацијата е Џовани Бисињани.
Здружението е основано во април 1945 г., во Хавана, Куба, како замена за Меѓународно здружениа за воздушен сообраќај, основано во 1919 г. во Хаг, Холандија. Кога беше формирана IATA имаше 57 членови од 31 нација, најголемиот дел од Европа и Северна Америка. Денеска има повеќе од 240 членови од повеќе од 140 држави од целиот свет.
За пресметување на цената IATA го има поделено светот во три региони:
# Јужна, Средна и Северна Америка.
# Европа, Близок Исток и Африка. IATA Европа ги вклучува и државите како Турција, Израел, Мароко, Алжир и Тунис.
# Австралија, Азија, Нов Зеланд и островите во Тихиот Океан.
Со оваа распределба, на авиопревозниците им се дало право да се консултираат за висината на цените ако се членови од ист регион. Но, здружението исто така била обвинета дека работи како картел, и со тоа многу нискобуџетни авиопревозници не се членови на IATA. Во 2005 година, Нили Крос, европскиот комесар за конкурентност на пазарот дал предлог за отстранување на усогласувањата на цените. Во јули 2006 година, американскиот оддел за превоз исто така се изјаснил за отстранување на усогласувањето на цените. IATA одредува повикувачки кодови од 3 букви за обележување на аеродроми и повикувачки кодови од 2 букви за повикување на авиопревозници кои се користат низ целиот свет. IATA е водечка во светот во акредитација на туристички агенции со исклучок на САД. Дозвола за продажба на авионски билети е дозволена преку IATA на национално ниво.
IATA исто така ја одржува Timatic базата со податоци која содржи информации за патниците кои патуваат од една држава до друга по авионски пат. Користена е од авиопревозниците за да одредат дали на патникот му е дозволен пристап до саканата држава.
Во 2004 година, IATA го претставила пакетот „Поедноставување на бизнисот“ - пакет од пет иницијативи со кои со планира да се заштедат околу 6,5 билиони американски долари секоја година од авиопревозниците низ целиот свет.
Timatic

Timatic — база на податоци која содржи информации за патниците кои патуваат од една до друга држава. Базата ја користат авиокомпаниите за да одлучат дали патникот може да биде пренесен од точка А до точка Б, а исто така и од туристичките агенции. Ова е важен процес за авиокомпаниите бидејќи поради казните што ги плаќаат авиокомпаниите поради транспортирање на патник кој ги нема потребните документи за влез во бараната држава.
Информациите кои ги содржи базата со податоци покрива:
1. Патнички препораки и потреби
2. Потребни документи за добивање на виза
3. Потребни здравствени услови
4. Аеродромски такси кои треба да ги плати патникот
5. Регулации кои му овозможуваат на патникот пренос на стоки и миленичиња
6. Регулации за определување на дозволениот број на девизи пренесени до бараното одредиште
Timatic беше воведена во 1963 година и е управувана од IATA. Преку 60 милиони патници се проверуваат во базата со податоци секоја година.
Базата е достапна во неколку формати:
1. Timatic - достапна преку SITA мрежата
2. TIM - Книга
3. TimaticWeb - Веб заснован формат
4. Timatic XML
5. Портал за патниците
Борење на Летните олимписки игри - 2008

Натпреварите во борење на Летните олимписки игри - 2008 одражни во Пекинг се одржаа во Кинескиот земјоделски универзитетски центар од 12 - 21 август 2008. Натпреварите беа поделени во 2 дисциплини слободен стил и Грчко-римски стил кои се поделени во различни категории по масата на натпреварувачите. Се одржаа натпревари во вкупно 18 дисциплини, а за вторпат на игрите насатпија и натпреварувачките. Ара Абрахамјан од Шведска го одби вронзениот медал, како протест против судиите за кои сметаше дека му ја одземале победата во мечот против италијанскиот борач Андреа Мингуци кој подоцна го освои златниот медал..
1 Освоени медали
1.1 Табела на медали
1, 6, 3, 2, 11
2, 2, 2, 2, 6
3, 2, 0, 2, 4
4, 1, 2, 0, 3
5, 1, 1, 0, 2
6, 1, 0, 2, 3
7, 1, 0, 1, 2
7, 1, 0, 1, 2
7, 1, 0, 1, 2
10, 1, 0, 0, 1
10, 1, 0, 0, 1
12, 0, 2, 3, 5
13, 0, 2, 2, 4
14, 0, 1, 4, 5
15, 0, 1, 3, 4
16, 0, 1, 1, 2
17, 0, 1, 0, 1
17, 0, 1, 0, 1
17, 0, 1, 0, 1
20, 0, 0, 2, 2
20, 0, 0, 2, 2
22, 0, 0, 1, 1
22, 0, 0, 1, 1
22, 0, 0, 1, 1
22, 0, 0, 1, 1
22, 0, 0, 1, 1
22, 0, 0, 1, 1
22, 0, 0, 1, 1
Вкупно 18 18 35 71
Милан Панчевски

Милан Панчевски (роден на 16 мај 1935 во Дебар - починал на 9 јануари 2019 година) — поранешен македонски и југословенски висок комунистички функционер. Завршил Факултет за политички науки во Белград. Останал запаметен како последен претседател на Сојузот на комунистите на Југославија. Член на Сојузот на комунистите на Југославија станал во 1957 година.
Алексеј Николаевич Романов

Алексеј Николаевич Романов е роден на 30 јули 1904 година во Петерхоф, Русија. Тој е најмладото дете на рускиот цар Николај II и неговата сопруга царицата Александра Фјордовна. Бидејќи бил единственото машко дете, ја носел титулата Царев Алексеј (|Цесаревич Алексей) и Велики кнез (Великий Князь). Заедно со родителите и сестрите, убиен е ноќта на 17 јули 1918 година од страна на Болшевистите (Советска Комунистичка Партија), што во денешна Русија се смета за најголемо злосторство над руската историја и традиција, па денес заедно со сите Романови е прогласен за светец од страна на Руската православна црква.
Кога Алексеј имал шест недели, лекарите му дијагностицирале хемофилија. Тоа е болест која ја пренесуваат мајките на синовите (мајката е носител, синот ја наследува и боледува од неа). Кога бил мал, Алексеј имал две дадилки кои внимавале да не се повреди во текот на играњето бидејќи бил склон на крвавење. Таа ноќ кога се убиени, 14 годишниот Алексеј бил толку болен што не можел да оди, па неговиот татко, царот Николај го носел на раце во сигурна смрт.
Аеродром Сараево

Аеродромот во Сараево (IATA: SJJ, ICAO: LQSA), исто така познат и како аеродромот Бутмир, е најголем аеродром на територијата на Босна и Херцеговина, лодиран неколку килоемтри југозападно од главниот град Сараево.
После Дејтонскиот договор во 1996 година, аеродромот беше повторно отворен, и меѓу првите авиокомпании кои почнаа да сообраќаат беа B&H Airlines, Austrian Airlines, Луфтханза, Turkish Airlines и Croatia Airlines. Во 2019, 1,143,680 патници патувале преку аеродромот, во споредба со 323,499 во 2001.. Во 2005 година, Меѓународниот совет за аеродроми ја додели наградата Најдобар аеродром во категоријата до 1 милион патници на годишно ниво.
1 Историја
Потребата за аеродром во Сараево беше нагласена во 60-тите години од минатиот век. Аеродромот Сараево - Илиџа беше отворен на 2 јуни 1969 година. Во 1970 година, Франкфурт беше првото одредиште кое беше воспоставено од аеродромот. Исто така, аеродромот служеше како помошен на аеродромите во Загреб и Белград. Првото проширување на аеродромот беше направено пред почетокот на Зимските олимписки игри во Сараево, 1984 година.
Во првите недели на војната во БиХ, аеродромот беше преземен од страна на српските сили кои му нанесоа сериозни штети на аеродромот. Од јуни 1992 година до крајот на војната, аеродромот беше под контрола на Обединетите нации, кои го користеа за транспорт на хуманитарна помош.
Аеродромот беше отворен за цивилна авијација повторно на 16 август 1996 година, и од тогаш постепено е реновиран.
2 Авиокомпании и одредишта
* Adria Airways (Љубљана)
* Austrian Airlines (Виена)
* B&H Airlines (Бања Луја, Келн/Бон, Франкфурт, Истанбул Ататурк, Мостар, Скопје, Штутгарт, Цирих)
* Croatia Airlines (Загреб)
* Germanwings (Келн/Бон, Штутгарт)
* Jat Airways (Белград)
* Луфтханза
** оперирано од Lufthansa CityLine (Минхен)
* Малев (Будимпешта)
* Norwegian Air Shuttle (Осло, Стокхолм) [завршуваат 25 октомври]
* Turkish Airlines (Истанбул Ататурк)
Чартер
* Air Cairo (Хургада)
* Atlasjet (Анталија)
* B&H Airlines (Анталија, Бодрум, Истанбул Ататурк, Ларнака)
* Ghadames Air Transport (Триполи)
* Jordan Aviation (Акаба)
* Onur Air (Истанбул Ататурк)
* Sky Airlines (Анталија)
* Spanair (Палма де Мајорка)
* Tunisair (Монастир)
* Turkish Airlines (Истанбул Ататурк, Газиантеп)
Карго
* Icar Air (Анкона)
* Trade Air (Загреб)
Сомбор

Сомбор (унг. ''Zombor'', хрв. ''Sombor'') — град во северна Србија, во областа Бачка, на 10тина километри од Хрватската граница(на запад) и Унгарската граница(на север). Според пописот во 2002, градот Сомбор има 51. 471 жител, а општина Сомбор има 97. 263 жители. Тој е административен центар на Западно-бачкиот округ. Во Сомбор според пописот во 2002 има 107 Македонци, кои сочинуваат 0,20% од населението, после Ромите-0,26% и пред Албанците-0,18%.
1 Збратимени градови
*Черкаси
*Баја
*Кишпешт
*Велес()
Порфирин

Порфирин претставува хетероциклично соединение добиено од четири пиролови подединици (прстени) поврзани преку нивните α јаглеродни атоми со метински мостови (=CH-). Порфирините се ароматични и подлежат на Хекеловото правило за ароматичност, бидејќи поседуваат 4n+2 пи електрони кои се делокализирани. Поради ова порфирините се високо незаситени соединенија, што доведува до нивна интензивна обоеност. Името ''порфирин'' доаѓа од грчкиот збор за пурпурно. Хетероцикличниот прстен на порфиринот има 22 пи електрони. Матичниот порфирин е порфинот, а супституираните порфини се нарекуваат порфирини. Во природата постојат многу порфирини, како на пример во зелените листови (во состав на хлорофилот) и во еритроцитите (во состав на хемоглобинот).
Реклама

Реклама (од француски: ''réclame'' од латинското ''reclamo'') — дел од комуникациската политика на маркетингот.
1 Определување на рекламата
Во широка смисла на зборот, рекламата претставува определена форма на дејство врз определен поединец со употреба на средствата на комуникација сè со цел да се постигне определена претходно планирана цел. Во тесна смисла на зборот, рекламата претставува елемент на комуникацискиот систем на маркетингот чијашто крајна цел е продажба на определена стока или услуга.
2 Особености
* Рекламата е нелично општење
* Рекламата во повеќето случаи се плаќа
* Рекламата се стреми кон убедување
* Рекламата секогаш е во јавна сопственост
3 Предности на рекламата
* Рекламата е средство на маркетинговиот микс кој може да опфаќа огромна аудиторија
* Рекламата има голема контрола на соопштението кое сака рекламодавателот да го приокаже на учесниците во рекламниот пазар
* Нејзината изразителност пред аудиторијата
4 Недостатоци на рекламата
* Основен недостаток на рекламата со согледува во тешкиот пат кој треба да го помине рекламодавачот сè со цел успешно да биде позиционирана стоката или услугата која се рекламира
* За создавање на реклама и нејзинот прикажување преку медиумите се потребни големи материјални трошоци
* Можно е да не се создаде обратна врска помеѓу клиентите и рекламата
5 Видови реклами
5.1 Според областа
* Политичка
* Економска
* Социјална
* Спортна
* Културна.
5.2 Според рекламните средства
* Реклама во печатна форма
* Реклама во електронска формат
* Реклама на местото на продажба
* Реклама преку изложба
* Кинореклама
* Реклама преку опаковка или амбалажа...
6 Достигање на рекламата до потрошувачите
Еден од најважните елементи на рекламата е начинот преку кој самата реклама ќе дојде до потрошувачите на рекламираното добро или услуга. Како средства кои се користат за рекламирање на определена стока или услуга се: телевизија, радио, вестници, списанија, видеоигри, интернет или билборд.
7 Рекламата како тема во уметноста и во популарната култура
* „Реклами“ (руски: ''Вывескам'') — песна на рускиот поет Владимир Мајаковски од 1913 година.* „Реклама“ (англиски: ''The Commercial'') — песна на англиската панк-рок група ''Wire'' од 1977 година.* „Реклама“ (англиски: ''A Commercial'') — песна на американската панк-група Дед Кенедис (''Dead Kennedys'') од 1986 година.
Датив

Датив (лат. ''dativus'', од ''dare'' - дава) — падежна форма која има повеќе значења, меѓу кои најосновно е да го означува индиректниот предмет (објект) во реченицата.
Во македонскиот јазик, кој речиси ги изгубил падежните форми, континуанти на старите дативни форми се долгите и кратките заменски форми за индиректен предмет: ''мене'', ''ми''; ''тебе'', ''ти''; ''нему'', ''му''; ''нејзе'', ''ѝ''; ''нам'', ''ни''; ''вам'', ''ви'' и ''ним'', ''им'', како и прашалната заменка ''кому''. Често обележје на индиректниот предмет во македонскиот е предлогот ''на'', па следствено оди во конструкции со овие форми. Во современиот македонски постои тенденција долгите форми за индиректен предмет да се напуштаат, заменувајќи ги истите со конструкција ''на + долга форма за директен предмет''. Така:
* нему → на него
* вам → на вас и сл.
Покрај значењето на индиректен предмет (пр. ''Ѝ ја дадов книгата на Марија''), во словенските јазици (а особено во бугарскиот и поумерено во македонскиот) дативните форми (или нивните континуанти) означуваат припадност, улога која е едно од основните обележја на генитивот. На пример: ''татко ми'' (= ''мојот татко''). Во старословенскиот ваквите конструкции можеле да вклучуваат и именки: ''храмъ молитв'' (= ''храм на молитвата'')
Кратките формите за индиректен предмет учествуваат и во конструкцијата ''етички датив'', на пример: ''Внимавај да не ми се повредиш!'' или ''Ќе ми те одведат.''
Во старословенскиот јазик, дативните форми учествуваат во конструкцијата ''апсолутен датив'' (по значење слична на латинската апсолутен аблатив или грчката апсолутен генитив). Оваа форма го има значењето на зависна временска реченица која го нагласува отпочнувањето на дејството. На пример: ''бъıвъши вєчєри приидє Онъ съ обѣма на дєсѧтє...'' (= ''штом бидна вечер, дојде Тој со дванаесетмината...'' или ''штом се стемни, дојде Тој со дванаесетмината...''); ''сдштємъ имъ и ıадштємъ рєчє Ииссъ къ нима...'' (= ''откако седнаа и јадеа, им рече Исус...'')
1 Наводи
tr:İsmin hâlleri#-e hâli (yönelme hâli)
Реализам (уметност)

Реализам во ликовната уметност е стилски правец кој тежнее да ја прикаже стварноста, а трае од половината до крајот на 19-от век (иако дела кои се создаваат според правилата на реализмот имало и претходно, а ги има и денес). Реализмот се залага за објективност и уверливост во приказите и опишување на фактите на стварноста и ја открива законитоста на општеството.
Во педесеттите години на 19-от век се појавува мислење дека романтичарското истакнување на чувствата и фантазијата е само бегање од стварноста на времето на европските граѓански револуции од (1848). Напредокот на науката, индустријата и техниката го овозможило правењето на првите фотографии кои уметниците ги користат како помошно средство.
Атомска орбитала

Атомска орбитала е математичка функција која го опишува брановидното однесување на електроните во еден атом. Тргнувајќи од оваа функција, може да се одреди (пресмета) регионот во кој може да се најде електронот кој кружи околу еден атом. Всушност, атомските орбитали ги претставуваат можните квантни состојби на еден електрон во електронскиот облак околу еден атом.
Идејата за орбитоидното движење на електроните внатре во атомот била за првпат објавена во 1904 година. Од 1913, па до 1926 година, за електроните се мислело дека кружат околу атомското јадро на сличен начин како планетите околу Сонцето. Објаснувањето на природата на електронските "орбити" било една од главните причини за развојот на квантната механика. Во квантната механика, атомските орбитали се дефинираат како бранови функции над просторот, индексирани со квантните броеви ''n'', ''l'' и ''m'' на орбиталата, или со имињата користени при електронските конфигурации, како што е покажано на десно. Бидејќи електроните не можат да се опишат како цврсти честички (како што е планетата), посоодветна аналогија за дефинирање на електронот е онаа која вели дека тој претставува чудно обликувана атмосфера (облак) која кружи околу релативно мала планета (атомското јадро). Поради разликите кои постојат со класично-механичките орбити, терминот "орбита" (која го опишува движењето на електроните околу атомот) е заменет со ''орбитала''.
Имињата на орбиталите (s, p, d, f, g, h,...) се изведени од одликите на нивните спектроскопски линии: sharp (остра), principal (главна), diffuse (дифузна) и fundamental (основна), а останатите се именуваат по азбучен ред.
Споредбена лингвистика

Споредбена лингвистика или позната и како компаративна филологија — дел од историската лингвистика и се занимава со споредување на јазици за да се дознае нивната поврзаност. Јазиците можат да бидат поврзани преку позајмување на зборови и преку генетската поврзаност помеѓу јазиците. Генетската поврзаност означува еден стар заеднички јазик од кој произлегле повеќе останати јазици. Споредбената лингвистика ги формира јазичните фамилии и групи, потоа го реконструира заедничкиот јазик за да се добие јасна слика на промените што настанеле при развојот на другите јазици.
1 Методологија
Основната техника на споредбената лингвистика е споредувањето на фонолошките, морфолошките, синтаксните и лексичките системи на два или повеќе јазика со употреба на методи како што е споредбениот метод. Во принцип, секоја разлика меѓу два сродни јазика треба да биде објаснета на високо ниво, а систематските промени (на пример на фонолошко или морфолошко ниво), се очекува да бидат правилни односно постојани. Сепак, споредбата може да биде поограничена, на пример само на морфолошките системи. Кај одредени методи можно е да се реконструира и одреден прајазик. Иако прајазиците се хипотетски, реконструкцијата може да има предвидлива моќ.
2 Поврзани дисциплини
Постојат и други полиња на лингвистиката кои вклучуваат споредување на јазици, кои сепак не се дел од спредбената лингвистика:
* јазична типологија, јазиците се споредуваат за да се класифицираат
* контактна лингвистика, ги проучува јазичните резултати на контактот меѓу јазиците
* споредбена анализа, споредува јазици сè со цел оценување на учењето на јазикот преку пронаоѓање сличности и различности меѓи изворниот и целниот јазик.
3 Поврзано
* Историска лингвистика
* Споредбен метод
* Споредбена анализа
* контрастивна лингвистика
Морис де Вламенк

Морис де Вламенк (фр. ''Maurice de Vlaminck'') — француски сликар. Заедно со Андре Деран и со Анри Матис е сметан за една од значајните фигури на дивото движење, група на модерни уметници кои од 1904 до 1908 ги спојуваше употребата на жестината на боите и колоритот.
Глицин

Глицинот (со ознаки Gly или G) е алфа аминокиселина со хемиска формула NH<sub>2</sub>CH<sub>2</sub>COOH. Тоа е најмалата од 20 аминокиселини најдени како составни делови на белковините, кодирана со кодоните GGU, GGC, GGA и GGG. Глицинот е единствен меѓу белковинообразувачките аминокиселини по тоа што не е хирален. Повеќето белковини содржат само мали количини на глицин. Забележлив исклучок е колагенот, кој содржи околу 35% глицин. Во својата цврста, т.е. кристализиран облик, глицинот е супстанца со сладок вкус.
1 Добивање
Глицинот се добива по индустриски пат на два начина. Првиот е со реакција меѓу хлороводородна киселина и амонијак:
:ClCH<sub>2</sub>COOH + 2 NH<sub>3</sub> → H<sub>2</sub>NCH<sub>2</sub>COOH + NH<sub>4</sub>Cl
Вториот начин е со Штрекеровата синтеза на аминокиселини.
2 Биосинтеза
Глицинот не е есенцијална аминокиселина. Кај животните, тој се синтетизира од аминокиселината серин, која пак се добива од 3-фосфоглицератот. Кај повеќето организми, ензимот серин хидроксиметилтрансфераза ја катализира оваа претворба со отстранување на еден јаглероден атом; за ова е потребен и пиридоксал фосфат:
: Серин + тетрахидрофолат → Глицин + ''N<sup>5</sup>'',''N<sup>10</sup>''-Метилен тетрахидрофолат + H<sub>2</sub>O
Во црниот дроб на ‘рбетниците, синтезата на глицинот е катализирана со глицин синтаза (ензим кој уште се нарекува и раскинувач на глицин). Оваа претворба е повратна:
: CO<sub>2</sub> + NH<sub>4</sub><sup>+</sup> + ''N<sup>5</sup>'',''N<sup>10</sup>''-Метилен тетрахидрофолат + NADH + H<sup>+</sup> → Глицин + тетрахидрофолат + NAD<sup>+</sup>
3 Физиолошки улоги
* Глицинот е градбен блок на многу природни супстанци. Кај вишите еукариоти, D-Аминолевулинска киселина, клучниот претходник во синтезата на порфирините, се биосинтетизира од глицинот и сукцинил-КоА.
* Глицинот е инхибиторен невротрансмитер во централниот нервен систем, особено во ‘рбетниот мозок, мозочното стебло и мрежницата. Кога се активираат глицинските рецептори, хлоридот влегува во невроните преку јонотропните рецептори, предизвикувајќи инхибиторен постсинаптички потенцијал (ИПСП).
Удмуртски јазик

Удмуртски јазик (udm, ''udm-Latn'') — уралски јазик, дел од подгрупата на пермски јазици. Удмуртскиот е мајчин јазик на Удмуртите, се зборува во руската република Удмуртија каде е и службен јазик покрај рускиот. Удмуртскиот се пишува на кирилица (удмуртска азбука). Поретко јазикот се нарекува и вотјачки, особено од другите народи во Русија. Според Ethnologue јазикот го зборуваат околу 550,000 жители од вкупно 750,000 Удмурти според податоците од 1989.
1 Дијалекти
Удмуртските дијалекти се групираат на три поголеми дијалектни групи:
* северни удмуртски дијалекти, кои се зборуваат покрај реката Чапца
* јужни удмуртски дијалекти
* бесермјански дијалекти, кои се зборуваат од Бесермјаните
Разликите помеѓу дијалектите не се големи и претежно се засноваат на зборовите, особено силното влијание на татарскиот во јужните удмуртски предели.
2 Азбука
А а Б б В в Г г Д д Е е Ё ё Ж ж З з
а бэ вэ гэ дэ е ё жэ зэ
И и Й й К к Л л М м Н н О о Ӧ ӧ
и и с точками и краткое ка эль эм эн о ӧ
П п Р р С с Т т У у Ф ф Х х Ц ц Ч ч
пэ эр эс тэ у эф ха цэ че
Ш ш Щ щ Ъ ъ Ы ы Ь ь Э э Ю ю Я я
ша ща твёрдый знак ы мягкий знак э ю я
Аварска азбука

Аварската азбука ''(аварски: Авар мацIалъул алфавит)'' е официјална азбука на територијата на руската република Дагестан. Азбуката ја користи аварски јазик и е заснована на кирилицата со голем број на додадени букви и гласови што се неопходни за аварскиот фонолошки и фонетски систем.
1 Азбука
А а, Б б, В в, Г г, Гъ гъ, Гь гь, ГI гI, Д д
Е е, Ё ё, Ж ж, З з, И и, Й й, К к, Къ къ
Кь кь, КI кI, КIкI кIкI, Кк кк, Л л, М м, Н н, О о
П п, Р р, С с, Т т, ТI тI, У у, Ф ф, Х х
Хх хх, Хъ хъ, Хь хь, ХI хI, Ц ц, Цц цц, ЦI цI, ЦIцI цIцI
Ч ч, ЧI чI, ЧIчI чIчI, Ш ш, Щ щ, Ъ ъ, Ы ы, Ь ь
Э э, Ю ю, Я я
Паредес де Нава

Паредес де Нава (шпан. ''Paredes de Nava'') — гратче (општина) во провинцијата Паленсија, Кастиља и Леон, Шпанија. Според пописот од 2004 (ИНЕ), местото брои 2,293 жители.
Передес де Нава е родно место на ренесансниот сликар Педро Беругете (1450-1504).
Зоран Дамјановски

Зоран Дамјановски (5 јуни 1956, Куманово) — македонски политичар од редовите на СДСМ и градоначалник на Општина Куманово во периодот од 2005 до 2017 година.
Основно образование и гимназија завршил во Куманово, а Медицински факултет, во Скопје во 1981 година. Магистрирал гинекологија во Загреб и Љубљана во 1987 година. Специјализирал гинекологија и акушерство во Скопје во 1991 година. Градоначалник на Општина Куманово станал на локалните избори во април 2005 како кандидат на коалицијата „За Македонија заедно“. Дамјановски е сопруг и татко на три деца.
Луј XVI

{| align=right
|
Луј XVI (роден на 23 август 1754 во дворецот Версај - починал на 21 јануари 1793 во Париз) бил крал на Франција од Бурбонската династија и крал на Навара. Кога ја презел власта, незадоволството кај третиот сталеж било многу големо. Се обидел да спроведе реформи, но сето тоа завршило без успех. За време на Француската револуција бил симнат од престолот и бил гилотиниран на 21 јануари 1793, откако бил фатен во обид да избега од земјата.
Будизмот во Сингапур

Будизмот во Сингапур според податоците од 2020, го практикуваат околу 31.1% од вкупното население на Сингапур. Најголем број од будистите се кинези (кои се најголемата етничка група) и дел од другите помали етнички заедници како Синхалезите и Тајландѓаните.
Кинескиот Махајана будизам е најзастапениот будизам во земјата. Но има и заедници кои ги следат и сругите традиции како Теравада и Тибетски будизам. Организацијата која ги претставува будистите во Сингапур е Сингапурската будистичка федерација.
1 Будистички манастири и храмови
* Конг Менг Сан Пор Карк Се
* Ват Анада Метјарама
* Сионг Лим
* Сакја Муни Буда Гаја
****
2 Дарма центри
*****
Стопански развој

Стопански развој (или економски развој) — зголемување на економското богатство на определен регион или држава. Може да се разбере и како севкупност од сите напори кои една држава ги презема сè со цел да се зголеми стопанскиот раст односно стопанскиот живот на самите граѓани на определена земја.
1 Стопанскиот раст наспроти стопанскиот развој
Во економската литература, поимите стопански развој и стопански раст понекогаш се користат како синоними, имајќи предвид дека двата израза означуваат позитивни промени во стопанството. Тоа особено се однесува за квалитативните анализи каде што не се бара поголема точност, туку само се изведуваат општи заклучоци. Од друга страна, во квантитативните економски анализи се прави разлика меѓу стопанскиот раст и стопанскиот развој при што стопанскиот раст се употребува да се означи квантитативниот раст на стопанството (растот на БДП), додека стопанскиот развој се користи како поширок поим кој ги означува вкупните промени во стопанството, т.е. структурните, технолошките и институционалните промени. Оттука, стопанскиот развој е предуслов за стопанскиот раст, но исто така, тој е и резултат на стопанскиот раст. Имено, од една страна, стопанскиот раст не може да се оствари без претходни промени во структурата на стопанството и без технолошките и институционалните промени, но до друга страна, стопанскиот раст создава услови и потреби за нови промени во стопанството.
Бесмртност (роман)

''Бесмртност'' (|Nesmrtelnost) е роман на Милан Кундера. Издаден во 1990 во Франција а во 1993 и во Чешка. Тоа е Кундариниот шести роман.
„Смртта и бесмртноста се неразделив пар, посовршен од Ромео и Јулија или Лоренс и Харди. Бесмртноста подразбира вечно судење.“
Тоа го вели Кундера во своето дело Бесмртност во кое и самиот се јавува како лик. Бесмртноста или претставата за неа е присутна низ целата приказна, преку вмешувањето на Гете и Хемингвеј како ликови до измислените ликови како оној инспириран од само еден специфичен гест. Кундера и овде го користи за него типичниот психолошки реализам. Две теми провејуваат низ Бесмртност: врската меѓу човекот и неговата слика и она што самиот Кундера го именува со хомо сентименталис..
Висока ренесанса

Високата ренесанса, во рамиките на историјата на уметноста, ја означува кулминацијата во уметноста на италијанската ренесанса помеѓу 1450 и 1527. Бидејќи папата Јулиј II бил покровител на многу уметници во тоа време, центарот на ова движење бил Рим; претходно центарот бил Фиренца.
Се смета дека високоренесансното сликарство се појавило во 1490-тите, кога Леонардо да Винчи ја насликал „Тајната вечера“ во Милано. Сликите на Микеланџело Буонароти и Рафаел Санти го претставуваат врвот на овој сликарски стил. Во архитектурата, високата ренесанса ја започнал Донато Браманте, кој во 1502 го извел славниот објект наречен „Темпјето“, со неговите величествени пропорции, бележејќи ја целосната возобнова на римската архитектура.Вајарството, со делата на Микеланџело („Пиета“ и „Давид“), се каратеризира со идеална рамнотежа помеѓу статиката и движењето. Спокојниот дух и светлите бои на Џорџоне и младиот Тицијан се пример за високата ренесанса во Венеција.
Високата ренесанса нашироко се смета за најголемата експлозија на креативниот гениј во историјата. Дури и релативно второстепените сликари од овој период како Фра Бартоломео и Мариото Албертинели изведувале дела со извонредна хармонија и целосно владеење со сликарскиот медиум. Издолжените пропорции и пренагласените пози на доцните дела на Микеланџело, Андреа дел Сарто и Антонио да Кореџо го навестуваат новиот стил во зародиш - Маниризмот, како што историчарите на уметноста ја нарекуваат доцната ренесанса. Рафаеловата смрт во 1520 и грабежот на Рим во 1527 значеле крај на високата ренесанса,.
Високоренесансните скулптури обично се нарачувале од јавноста или државата. Во ова време вајарството се стекнало со широка популарност, бидејќи пред тоа се сметало за скап медиум. Скулптурите често се користеле за украсување и облагородување на архитектурата, обично во рамките на внатрешните дворови каде другите можеле да се восхитуваат на делото и да го проучуваат. Богатите поединци и семејства како благородниците, банкарите, владетелите и слични, биле најверојатните покровители; папата Јулиј II исто така спонзорирал многу уметници. Високата ренесанса бележи и развој на малите статуетки за приватни лица, бистите и гробниците. Овој период е познат како времето на три великани во историјата на уметноста: Микеланџело Буонароти, Рафаел Санти и Леонардо да Винчи.
Во ова време активни биле и мајстори како Џорџоне, Тицијан и Џовани Белини.
Веќе во 1520-тите, високоренесансната уметност станала пренагласена, и така се преобличила во стилот познат како Маниризам.
Грб на Ватикан

Грбот на Ватикан е блазониран црвено (''геле''), два вкрстени клуча (златен и сребрен), преплетени со гајтани, под папската тијара. Така, ова е едноставно амблем на папството поставен на црвено поле.
1 Симболика
* вкрстените клучеви од злато и сребро ги претставуваат клучевите од Небесното царство ветени од Господ на Свети Петар, со овластување да заклучува и отклучува (врзува и одврзува) ( ).
* Тројната круна (тијара) ги претставува „трите моќи на врховниот понтиф: ракоположување, јурисдикција и магистериум“, со други зборови: неговите функции како „врховен свештеник“, „врховен пастор“ и „врховен учител“.
* Златниот крст над тројната круна го симболизира распетието на Исус.
Компас

Компас, магнетен компас, морнарски компас или бусола е навигациски инструмент за пронаоѓање на правецот споредено со Земјиниот магнетен пол. Се состои од магнетизирана стрелка која се врти според правецот на Земјиното магнетно поле. Лицето на компасот обично ги покажува страните на светот — север, југ, исток и запад.
1 Компасот како тема во уметноста и во популарната култура
Компасот се јавува како тема во бројни дела од областа на уметноста и популарната култура, како:
* „Компас“ - песна на југословенскиот поет Мак Диздар.* „Смртта и компасот“ - расказ на аргентинскиот писател Хорхе Луис Борхес од 1942 година.* „Волшебниот компас“ - збирка поезија на македонскиот поет Сашо Огненовски од 2011 година.
Список на збратимени градови на Македонија

Ова е список на збратимени градови на градовите во Македонија.
1 Скопје
* Анкара, Турција
* Истанбул, Турција
* Маниса, Турција
* Белград, Србија
* Ниш, Србија
* Брадфорд, Англија
* Крајова, Романија
* Дижон, Франција
* Дрезден, Германија
* Ист Јорк, Онтарио, Канада
* Суец, Египет
* Нирнберг, Германија
* Лече, Италија
* Љубљана, Словенија
* Питсбург, Пенсилванија, САД
* Темпи, Аризона, САД
* Подгорица, Црна Гора
* Рубе, Франција
* Сараево, Босна и Херцеговина
* Софија, Бугарија
* Перник, Бугарија
* Варем, Белгија
* Вроцлав, Полска
* Сарагоса, Шпанија
* Загреб, Хрватска
* Пула, Хрватска
* Нанчанг, Кина
2 Битола
* Епинал, Франција
* Риека, Хрватска
* Бурса, Турција
* Рокдејл, Австралија
* Воден, Грција
* Кожани, Грција
* Кременчук, Украина
* Велико Трново, Бугарија
* Плевен, Бугарија
* Стари Град, Белград, Србија
* Пожаревац, Србија
* Кајзерслаутерн, Германија
* Крањ, Словенија
* Херцег Нови, Црна Гора
* Горица, Албанија
* Пушкин, Русија
* Нижни Новгород, Русија
* Трелеборг, Шведска
3 Прилеп
* Гарфилд, Њу Џерси, САД
* Радом, Полска
* Чернигов, Украина
* Винсент, Австралија
* Задар, Хрватска
* Дејанг, Кина
* Тире, Измир Турција
* Верона, Италија
* Русе, Бугарија
4 Делчево
* Симитли, Бугарија
* Благоевград, Бугарија
* Јагодина, Србија
* Вишгород, Украина
* Борнова, Турција
* Жирардув, Полска
5 Кавадарци
* Бољевац, Србија
* Горен Милановац, Србија
* Ковин, Србија
* Угљевик, Босна и Херцеговина
* Измаил, Украина
* Кемалпаша, Турција
* Макарска, Хрватска
* Насауд, Романија
* Добрич, Бугарија
* Панаѓуриште, Бугарија
* Перник, Бугарија
* Плевен, Бугарија
6 Кочани
* Казанлак, Бугарија
* Сигетсентмиклош, Унгарија
* Јенифоча, Турција
* Крижевци, Хрватска
* Перејаслав, Украина
* Нови Кнежевац, Србија
7 Куманово
* Вараждин, Хрватска
* Бијељина, Босна и Херцеговина
* Прозор, Босна и Херцеговина
* Пловдив, Бугарија
* Габрово, Бугарија
* Лесковац, Србија
* Горен Милановац, Србија
* Панчево, Србија
* Врање, Србија
* Чукарица, Србија
* Обреновац, Србија
* Никшиќ, Црна Гора
* Косовска Митровица, Косово
* Чорлу, Турција
* Кампина, Романија
* Никозија, Кипар
8 Охрид
* Будва; Црна Гора
* Даљен; Кина
* Катвејк; Холандија
* Крагуевац, Србија
* Земун, Србија
* Пиран; Словенија
* Пловдив; Бугарија
* Велико Трново, Бугарија
* Подољск; Русија
* Поградец; Албанија
* Тирана; Албанија
* Винковци; Хрватска
* Виндзор; Канада
* Волонгонг; Австралија
* Јалта, Украина
* Поградец; Албанија
* Сафранболу, Турција
* Јалова, Турција
* Сенгнам, Јужна Кореја
* Патра, Грција
9 Дебар
* Лом, Бугарија
* Ѓаковица, Косово
* Капакли, Турција
10 Тетово
* Стерлинг Хајтс, Мичиген, САД
* Кукуш, Албанија
* Конија, Турција
11 Струга
* Фамагуста, Северен Кипар
* Мангалија, Романија
* Лабин, Хрватска
12 Струмица
* Рејкјавик, Исланд
* Копер, Словенија
* Грујец, Полска
13 Велес
* Слобозија, Романија
* Пула, Хрватска
* Сомбор, Србија
* Ужице, Србија
* Новогард, Полска
14 Радовиш
* Велика Плана, Србија
* Селџук, Турција
Николет Шеридан

Николет Шеридан е американска глумица најпозната по својата улога на ''Иди Брит'' во Очајни домаќинки.
1 Кратка биографија
Родена е на 21 ноември 1961 година во Вортинг, Велика Британија, но пораснала во Лос Анџелес, каде нејзиното семејство се преселило поради големиот данок во Англија.
Повеќе е позната како телевизиска глумица во телевизиските филмови ''„Соседи“, „Мртви сопрузи“, „Судењето на Мекмартинови“'', а најпозната ни е по улогата на Лаки Сантанџело во серијата ''„Шанси“'', каде ја одигра улогата на ќерка на мафијаш.
Се појави и во комедиите ''„Шпионирај тврдо“'' заедно со Лесли Нилсен и во ''„Нинџите од Беверли Хилс“'', со Крис Фарли и музичарот Крис Рок.
Николет е поранешна сопруга на глумецот Хари Хамлин.
Белини

Белини е италијанско презиме, формирано како патроним или множина на Белино.
1 Луѓе
* Семејство на италијански сликари:
** Јакопо Белини (околу 1396-околу 1470), татко на Џентил и Џовани
** Џентил Белини (околу 1429–1507)
** Џовани Белини (околу 1430–1516), најпознатиот од тројцата
* Адријано Белини (роден 1942), познат како Кирк Морис, италијански поранешен бодибилдер и актер
* Андреа Белини, италијански оперски бас, активен во деветнаесеттиот век
* Андреа Белини, италијански кустос за современа уметност
* Барб Белини (родена 1977 г.), пензионирана канадска одбојкарка
* Белино Белини (1741–1799), италијански сликар
* Клаудио Белини (роден 1963 година), италијански архитект и дизајнер
* Дејвид Белини (1972–2016), италијански сценарист, телевизиски писател, уредник на приказни и документарен режисер
* Делфо Белини (1900–1953), италијански фудбалер
* Елма Белини (1954–2018), американски судија
* Филипо Белини (ф. 1594), италијански сликар
* Франческо Белини (роден 1947), канадски претприемач
* Џакинто Белини (17 век), италијански сликар
* Џанфранко Белини (1924–2006), италијански актер и гласовник
* Џанкарло Белини (роден 1945), италијански поранешен друмски тркач со велосипеди
* Џанмарко Белини (роден 1958), офицер на италијанските воздухопловни сили
* Џанпаоло Белини (роден 1980) италијански фудбалер
* Хилдералдо Белини (1930–2014), бразилски фудбалер, капитен на првиот бразилски тим кој го освоил Светското првенство во ФИФА
* Иса Белини (1922–2021), италијанска глумица
* Итало Белини (1915–1965), италијански спортски стрелец
* Џарет Белини (роден 1978), американски писател
* Џејсон Белини, американски новинар
* Лоренцо Белини (1643–1704), италијански лекар и анатом
* Марио Белини (роден 1935), италијански архитект
* Марк Белини (роден 1964), поранешен американски фудбалски примач во Националната фудбалска лига
* Матија Белини (роден 1994), италијански рагби играч
* Пол Белини (роден 1963 година), канадски писател на комедии и телевизиски актер
* Рафаело Белини (1874–1930), италијански зоолог
* Сантјаго Белини Ноја (роден 1996), уругвајски фудбалер
* Савино Белини (1913–1974), италијански фудбалер
* Винченцо Белини (1801–1835), италијански оперски композитор
2 Наводи
Дефлација

Дефлацијата претставува макроекономска големина која се дефинира како намалување на вредноста на паричните единици. Таа е спротивна од инфлацијата. Со појавата на дефлацијата во определен регион или држава се означува дека за помалку пари би можело да се купи исто количество на стока или услуга. Главна одлика на дефлацијата е не само намалувањето на вредноста на парите, туку со тоа и зголемување на невработеноста. Најголемата дефлација во светот се случила во 1930 година како и во 1989 година со паѓање на комунизмот.
Кајл Маклахлан

Кајл Мерит Маклахлан (|Kyle Merritt MacLachlan) е американски глумец.
1 Животопис
Роден е на година во Вашингтон. Интересно и непознато во неговата биографија, е што Кајл по мајчина линија влече корени од композиторот Јохан Себастијан Бах. Пред да ја започне глумечката кариера, го исфрлил средното презиме Мерит. Тој е познат и по врската со моделот Линда Евангелиста со која сакал и да се ожени, но таа го оставила заради голманот Фабријан Бартез. Освен со Линда Евангелиста, тој имал љубовни врски и со глумиците Лора Дерн, Лара Флин Бојл и Шерилин Фен. Во април 2002 година, Меклахлан се оженил со Дезире Грубер.
2 Кариера
Маклахлан е најпознат по улогата на детективот Дејл Купер во култната телевизиска серија „Твин Пикс“. Инаку, тој дебитирал во серијата „Приказни од гробницата“, а во 1991 година се појавил во улогата на Реј Манзарек, тапанарот на култната група Дорс, во истоимениот филм на Оливер Стоун. Но, вистинската слава ја стекнал со улогата во серијата „Твин Пикс“, а потоа се појавил и во филмската верзија. Соработката со Дејвид Линч ја продолжил и во неговата прва филмска улога во филмовите „Дина“ и „Син Сомот“. Покрај овие улоги, се појавил и во филмската верзија на цртаната серија „Флинстонови“ како негативецот Клифвандерлејв. Во 1995 година, режисерот Пол Верховен му ја понудил улогата во еротскиот филм „Забавувачки“', каде за првпат се соблекол на филмското платно. Епизодно се појавил и во серијата „Сексот и градот“, а потоа ја играл улогата на Орсон Хоџ во серијата „Очајни домаќинки“. Тој бил планиран и за главната улога во филмот „Вод“, но откако ја одбил улогата, неа ја добил Чарли Шин.
2.1 Улоги
* „Дина“ (1984)
* „Син сомот“ (1986)
* „Твин Пикс“ (ТВ-серија, 1990-1991)
* „Дорс“ (1991)
* „Забавувачки“
Метју Фокс (глумец)

Метју Чендлер Фокс (|Matthew Chandler Fox) (роден 14 јули 1966) е американски глумец и поранешен модел. Негова прва поголема улога била во филмот ''Петмина за забава''. По скорешна му е улогата на д-р Џек Шепард во драмската телевизиска серија ''Изгубени'' со која и има стекнато најголема слава.
1 Животопис
Роден е на 14 јули 1966 во Кроухарт, Вајоминг. Детството го поминал на ранчот на неговите родители, кои имаат уште два сина, едниот постар, а другиот помлад од Метју. Научил да јава на коњ кога имал шест години.
По завршувањето на средното училиште добил стипендија како успешен рагбист на Универзитетот во Колумбија, каде играл рагби за универзитетскиот клуб и студирал економија. Дипломирал во 1988 година и планирал да работи на Волстрит.
Меѓутоа, животот му тргнал во сосема друг правец. Поради неговата висина (188 cm), мајката на неговата девојка, инаку моден агент, му предложила да проба да работи како модел наместо како брокер.
Снимил неколку реклами и решил дека сака да се занимава со глума, па се запишал на Школата за филм и телевизија во Њујорк.
Првата улога ја добил во 1992 година кога се појавил во една епизода од серијата „Крила“. Истата година добил улога во серијата „Стан на бруцоши“, меѓутоа серијата се снимала само една сезона. Наредната година го снимил и првиот филм, „Моето момче се врати“.
Во 1994 година го постигнува својот прв голем успех, кога добива улога во серијата „Петмина за забава“, која се снима сè до 2000 година. Благодарение на оваа серија се стекнува со светска слава и, меѓу другото, во 1996 година е прогласен за еден од 50-те најубави луѓе на светот, во избор на списанието Пипл.
На аудицијата за Изгубени се пријавил за улогата на Сојер, меѓутоа косценаристот на серијата Џ. Џ. Абрамс бил толку импресиониран од неговиот настап што решил да му ја додели улогата на д-р Џек Шепард.
Оженет е и има две деца, а поради снимањто на Изгубени се преселиле да живеат на Хаваи.
Каталонска азбука

Како и другите романски јазици, азбуката и правописот на каталонскиот јазик е прилагодена варијанта на латиницата, врз основа на фонологијата на каталонскиот јазик.
1 Азбука
Буква, Назив, Изговор (МФА), Макед. транскр., example
A a, ''a'', а, ''sac'', 'вреќа'
B b, ''be'', б, ''biga'', 'греда'
C c, ''ce'', к, ''casa'', 'куќа'
Ç ç, ''ce trencada'', с, ''Renaixença'', 'ренесанса'
D d, ''de'', д, ''dalla'', 'коса' (орудие)
E e, ''e'', ,, е, ''sec'',''cec'', 'сув', 'слеп'
F f, ''efa'', ф, ''fosc'', 'темнина'
G g, ''ge'', ,, г, ''gasa'', 'пердувка'
H h, ''hac'', Ø, -, ''humanitat'', 'човештво'
I i, ''i'', и, ''ric'', 'се смејам'
J j, ''jota'', ж, ''ajut'', 'помош'
K k, ''ca'', к, ''karate'', карате
L l, ''ela'', л, љ, ''pala, palla'', 'лопата’, 'слама'
M m, ''ema'', м, ''mama'', 'мама'
N n, ''ena'', н, ''mana'', 'заповеда'
O o, ''o'', ,, о, ''soc''''sóc'', 'трупец', 'сум'
P p, ''pe'', п, ''piga'', 'дамка'
Q q, ''cu'', к, ''obliquar'', 'се навалува'
R r, ''erra'', ,, р, ''cera'', ''serra'', 'восок', 'пила'
S s, ''essa'', ,, с, з, ''passar'', ''pesar'', 'поминува', 'мери тежина'
T t, ''te'', т, ''talla'', 'големина'
U u, ''u'', у, ''suc'', 'сок'
V v, ''ve baixa'', , , б, в, ''envejar'', 'љубомори'
W w, ''ve doble''
X x, ''ics'', ''xeix'', , ,, ш, кс, гз, ''xoc'', ''expressió'', 'шок', 'израз'
Y y, ''i grega''
Z z, ''zeta'', з, ''zero'', 'нула'
2 Други правила
Каталонскиот јазик има и диграфи:
* ‹ig› означува меко ч, исто што и српско ћ по самогласка: ''puig''* ‹ix› означува меко ш по самогласка: ''mateix''* ‹tg› означува меко џ, исто што и српско ђ: ''prometatge''* ‹tj› означува меко џ, исто што и српско ђ: ''corretja''* ‹tx› означува меко ч, исто што и српско ћ: ''despatx''* ‹l·l› (''ela geminada'') означува лл (за разлика од ‹ll›, што означува ): ''anul·lar''* ‹ny› означува : ''any''
Каталонскиот користи и легнат акцент (‹é í ó ú›) за обележување на нагласените затворени самогласки и тежок акцент (‹à è ò›) за обележување на нагласените отворени самогласки:*''també'' ('исто така')
*''pròxim'' ('близу')
If a дијареза над ‹i› или ‹u› што следи по друга именка, означува зев:*''raïm'' ('зрно грозје')
*''taüt'' ('ковчег')
Покрај ова се користи ‹ü›, што означува помеѓу или и предна самогласка (‹gu› и ‹qu› и се користи за означување на тврд изговор пред ‹i› или ‹e›):*''ungüent'' ('маст') .
3 Поврзано
* Фонологија на каталонскиот јазик
* Латиница
4 Наводи
**
Тутунски комбинат Прилеп

Тутунски комбинат АД Прилеп ''(ТКП)'' е компанија која има 135-годишна традиција во тутунскиот бизнис.
Основана е во Прилеп во далечната 1873 година и главно се занимава со откуп и обработка на висококвалитетен ориенталски тутун од типовите „прилеп“ и „јака“ и негова продажба на познати светски компании. Генерален директор е Кире Станкоски (2011-).
Од 1955 ТКП навлегува во бизнисот со цигари преку основање на потпретпријатие за производство на цигари од типот американ бленд. ТКП има традиционална и успешна соработка со светски познатите компании PMI, KT&G, BAT, JTI, R.J.R, Imperial Tobacco.
Марки на цигари:
* BRAND Regular Box
* BRAND Regular soft
* BRAND Lights Box
* BRAND Super light
* BRAND 100s
* RONDO Regular Box
* RONDO Lights Box
* RONDO Lights 100s
* RONDO Lights Soft
* FILTER ORIENTAL
* PRILEP
* EUROPA Box
* EUROPA Soft
* SAN slims
* VIP Regular Box
* VIP Lights Box
25 мај (починале)

1085, Григориј VII — римски папа.
1261, Александар IV — римски папа.
1924, Љубов Попова — руска сликарка.
1926, Симон Петљура — украински политички деец.
1944, Манчу Матак — македонски комунистички деец и народен херој.
1965, Сони Бој Вилијамсон II — американски блуз-музичар.
nowrap 1994, Сони Шарок — американски џез-музичар.
1995, Крешимир Ќосиќ — хрватски и југословенски кошаркар.
2001, Алберто Корда — кубански фотограф, познат по неговата фотографија ''Guerrillero Heroico'' („Херојскиот герилец“) на марксистичкиот револуционер Че Гевара.
2010, Александар Белостењи — украински и советски кошаркар.
2010, Ерих Кош — српски и југословенски писател.
Континентална држава

Континентална држава е држава кој нема излез на отворено море или океан. Денес, има 43 континентални држави.
Море кое нема дирекна поврзаност со океан е континентално море, како на пример: Балтичко Море, Средоземно Море, и Црно Море.
Островска држава се вика земја што е опкружена со вода, на пример Малта.
1 Континентални држави
* Авганистан
* Андора
* Ерменија
* Австрија
* Азербејџан
* Белорусија
* Бутан
* Боливија
* Боцвана
* Буркина Фасо
* Бурунди
* Централноафриканска Република
* Чад
* Чешка
* Етиопија
* Унгарија
* Казахстан
* Киргизија
* Лаос
* Лесото
* Лихтенштајн
* Луксембург
* Македонија
* Малави
* Мали
* Молдавија
* Монголија
* Непал
* Нигер
* Парагвај
* Руанда
* Сан Марино
* Србија
* Словачка
* Свазиленд
* Швајцарија
* Таџикистан
* Туркменистан
* Уганда
* Узбекистан
* Ватикан
* Замбија
* Зимбабве
1.1 Дупли
* Лихтенштајн
* Узбекистан
2 Поли континентални држави
Држави кој имале мала бреговна граница:
* Демократска Република Конго 0,3%
* Босна и Херцеговина 1,4%
* Ирак 1,6%
* Јордан 1,6%
* Република Конго 3%
* Того 3,3%
* Словенија 3,4%
* Белгија 4,6%
Паркур

Паркур (француски: ''Parkour'') или познат уште како уметност на преместување (француски: ''l'art du déplacement'') — активност, чија цел е движење од една точка до друга колку што е можно поефикасно и побрзо, користејќи ги главно способностите на човечкото тело. Целта му е да му помогне на поединецот да надмине пречки, кои би можело да бидат што било што се наоѓа во неговото околно опкружување, од гранки и камења до шини и бетонски ѕидови, и може да се вежба и во селски и во градски области. Оние што вежбаат паркур се нарекуваат ''трасери'', или ''трасерки'' за жени.
Основан од Давид Беле и група другари во Франција, паркурот се насочува на вежбање на ефикасни движења со цел да се развие телото и умот на оној што го практикува со цел да надмине можни пречки во итен случај.
1 Поврзано
* Слободно искачување - стил на искачување без вештачки помагала.
* Слободно трчање
* Јамакаши - група основана од Јан Хнаутра, Давид Беле, Лоран Пиемонтеси и Чау Бел Дин 3 години пред паркур со нагласок на стилот, течноста и слободата. Исто така е филм од 2001 година.
2 јануари (родени)

1642, Мехмед IV — отомански султан.
1699, Осман III — отомански султан.
1837, Милиј Алексиевич Балакирев — руски композитор, пијанист и диригент.
1920, Исак Асимов — американски писател на научна фантастика од руско потекло.
1936, Роџер Милер — американски композитор и пејач (†1992)
1948, Огњен Петровиќ — српски и југословенски фудбалер.
1964, Пернел Витекер — американски боксер.
1968, Олег Дерипаска — руски бизнисмен.
1969, Кристи Тарлингтон — американски модел и манекенка
1980, Жером Пино — француски велосипедист.
1992, Пауло Газанига — аргентински фудбалски голман.
1997, Карлос Солер — шпански фудбалер.
Сена

Сена (|Seine) — најголемата река и трговски пат меѓу регионите Ил де Франс и Горна Нормандија во Франција. Таа исто така е и туристичка атракција, со бродски екскурзии кои нудат разгледувачки тури на туристите на ''Десниот брег'' и на ''Левиот брег'' во градот Париз.
Има над триесеттина мостови на Сена во Париз и десеттина други надвор од градот. Највпечатливи во Париз се Мостот Луј-Филип и Пон неф, кој датира од 1607. Надвор од градот, такви примери се Мостот на Нормандија, еден од најдолгите висечки мостови на светот, кој го поврзува Ле Авр со Онфлер.
0.1 Потекло на името
Името „Сена“ на латински е ''Секвана''. Тоа доаѓа од галскиот назив (келтски) ''Sicauna'', за кој се верува дека значи „света река“.
1 Сена како мотив во уметноста
* „Уште еднаш на реката...“ — песна на францускиот поет Жак Превер.* „Сена тече низ Париз.“ — песна на Жак Превер.